Jeg havde regnet med, at den her debat ville komme i medierne på et eller andet tidspunkt, fordi de har taget den i USA og Tyskland. Det er fedt, at vi kommer frem i lyset og viser, at vi eksisterer.

Desværre er der stadig folk, som tror det er en psykisk sygdom at være transkønnet. Det er nok hovedproblemet for nonbinære og transkønnede, at folk bruger deres folkeskolebiologi til at sige, at du kun kan være kvinde, hvis du er født med to X-kromosomer og omvendt.

Søren Espersen blev edderspændt rasende Dansk Folkepartis politiske næstformand iførte sig sin kones magentafarvede hat og sjal og optrådte på Youtube den 7. september 2019. Han sagde bl.a.: »Jeg er edderspændt rasende. […] Vores samfund er måske det mest frie i hele verden. Vi kan tale frit og har lov til at være her allesammen. Vi har vores rettigheder til at være, som vi vil. Det er jo fint, at der kan være en pige, der gerne vil hedde Bo. Så får hun da lov til at hedde Bo. Men at det skal sendes ud som et direktiv fra Københavns Universitet, at man skal passe på med at sige ‘han’ og ‘hun’, det gider vi simpelthen ikke.«

Mere tykhudet end de fleste

Jeg er først sprunget helt ud for nylig. Derfor har jeg ikke oplevet så mange udfordringer som nonbinær endnu. Det var lidt forvirrende i starten, fordi jeg gerne ville præsentere mig som Atlas på universitetet. Men på det tidspunkt var jeg i gang med at skifte navn juridisk, så jeg blev råbt op fra listen, hvor mit fødenavn stadig stod. Det var selvfølgelig forvirrende, så jeg måtte lige forklare folk, at det var fordi, jeg er nonbinær.

LÆS OGSÅ: »Jeg er blevet vant til at være posterperson for de nonbinære«

Jeg sprang sådan set allerede ud til verden for halvandet år siden. Men dengang skældte mine forældre mig ud i to timer og tvang mig til at gå under radaren. ’Hvis du gerne vil hedde Atlas, så skal du ud herfra,’ sagde de. På det tidspunkt havde jeg et sabbatår, intet fast job og en stor kæbeoperation foran mig, og derfor valgte jeg, at jeg hellere ville overleve og vente til jeg flyttede hjemmefra.

Derfor er jeg nok lidt mere tykhudet end de fleste. Jeg lader ikke folk som Søren Espersen nå ind. Jeg kender dem for godt.